
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/1104-5/2017
Előterjesztés elkészítésének időpontja: 2017. március 16.
Előterjesztést készítette: Kisné Kiss Anna élelmezésvezető / Kántor Erzsébet testületi üi.
Előterjesztést jóváhagyta: dr. Tóth Krisztina jegyző
Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. március 23-án tartandó munkaterv szerinti ülésére

2. napirendhez

Tárgy: Beszámoló a Központi konyha 2016. évi munkájáról
Tisztelt Képviselő-testület!

Intézményeink évente beszámolnak a Képviselő-testületnek munkájukról. Munkatervünk szerint a márciusi ülésen a Központi konyha beszámolója van soron. Élelmezésvezető asszony benyújtotta beszámolóját, ami csatolásra került az előterjesztéshez.

Kérem a tisztelt Képviselő-testületet, hogy az előterjesztést megtárgyalni szíveskedjen!

…/2017. (III. 23.) ÖKT határozati javaslat

Sülysáp Város Önkormányzatának Képviselő-testülete a Központi konyha 2016. évi munkájáról szóló beszámolót – megköszönve az intézmény dolgozóinak egész éves áldozatos munkáját – elfogadja. 

Határidő: azonnal
Felelős: intézményvezető
Sülysáp, 2017. március 16.

Horinka László s.k. 


polgármester
Beszámoló

Központi Konyha 2016. évi munkájáról

Tisztelt Polgármester Úr!

Tisztelt Alpolgármester Úr, Képviselő-testület!

A 2016-os év elején bevezetésre került az EMMI rendelet, mely kissé átalakította a konyha mindennapjait.

Konyhai dolgozóim létszáma az előző évek adatait hozza, 12 fő:

1. Beri Ernőné
Szakács

2. Győző M. Ottó
Szakács
3. Csalaminé Sz. Tünde
Konyhai Kisegítő

4. Szvitek Józsefné
Konyhai kisegítő

5. Nagy Lászlóné 
Konyhai Kisegítő

6. Csergő Margit
Konyhai kisegítő 

7. Kovács Andrásné
Konyhai kisegítő

8. Balázs Etelka
Ételkiadó

9. Szegedi Ilona
Mosogató

10. Nagy Tiborné
Ételkiadó Móra Tagisk.

11. Buzás Istvánné
Ételkiadó Szent I. Isk.

12. Pál László
Gépkocsivezető

13. Kisné Kiss Anna
Élelmezésvezető

Pozitívumnak értékelem, hogy a dolgozók összetétele változott, egymással jól együttműködő közösségé lett, mely a városnapon is megmutatkozott, egy emberként álltak mellém, s erőn felül teljesítettek, bevételünk jól alakult.

Az ételszállító autó műszaki állapota, folyamatosan ellenőrzött (ami biztosítja a napi működést). Az autó forgalomba helyezése 2002.04.10., javaslom az autó cseréjét. Az autó a folyamatos használat következtében elöregedett. A rakodótér befogadó képessége az elmúlt időben kevésnek bizonyult, a kiszállítandó ételszállító edények térfogatának növekedése miatt, mely összefügg az intézményi étkezők létszámának emelkedésével.

2016-os évben az átlag havi adagszámok, következésképpen alakultak:

Tízórai:
9562 adag/ hó (átlag)

Ebéd:
11841 adag/ hó (átlag)

Uzsonna:
7676 adag/ hó (átlag)
Természetesen ezek az adatok havi változók, melyek mindig függnek a szünetek, és a betegségek számától.
	Összehasonlító táblázat

	 
	Élelmiszer beszerzés
	Összes Kiadás
	Bevétel

	Tárgy
	2015
	 2016
	2015
	2016
	2015
	2016

	Előirányzat
	49.810.000 Ft
	49.100.000 Ft
	91.862.000 Ft
	99.500.464 Ft
	22.471.000 Ft
	24.130.000 Ft

	Teljesítés
	46.361.000 Ft
	48.994.669 Ft
	88.706.000 Ft
	95.592.432 Ft
	39.773.000 Ft
	32.131.590 Ft 

	
	 
	 
	 
	 
	 
	 


A 2016-os évben jelentkező készletbeszerzésből adódó megtakarítás, a beszállítók által kínált árkülönbségekből tevődik össze. Vizsgáltuk az azonos minőségű termékeket, és a legjobb árat kínáló beszállítót részesítettük előnyben vásárlásainknál. 

A 2016-os évben szintén nem emeltünk az étkezők költségein. Bevétel csökkenése a tárgy évben, az ingyenes óvodai étkezés elrendelése miatt alakult ki.

HACCP rendszerünket aktualizáltuk, melyet indokolttá tett az EMMI rendelet, s ezen rendelet maga után vonta az ételkészítésben is előírt változásokat. 

Főzőkonyhánk élesben megkezdte a rendelet lassú bevezetését, mely vonatkozik, a technológiára, adagolásra, új alapanyagok bevezetésére is. Étkezőink nehezen tudják befogadni az új ízeket, ismeretlen alapanyagokat, s talán mondhatom, hogy nem tudtuk bevezetni a sótlanságot az óvodai étkezők esetében (mely 2 gr só).

Ez évben is voltak fejlesztéseink, melyet az eszközpark bővítésére fordítottunk.

Tárgyi eszközt is vásároltunk: tányér, pohár, ételszállító badella, a magasabb szintű ellátás érdekében.

Kitekintve a jövőre, szeretnénk a konyha felszereltségét növelni, a nyílászárók cseréje vált továbbá esedékessé, melyhez segítséget kapunk Önkormányzattól. Ezúton is köszönjük irányunkba tanúsított megértő jóindulatukat. Folytatni kívánjuk a már elkezdett nagyobb eszköz vásárlását, beszállító cégek bevonásával, mely biztos alapokra helyezi a konyha működését, és kialakítja a cégekkel a bizalmi kapcsolatot.

Köszönöm a Polgármester Úrnak, Hivatal dolgozóinak, s a Képviselő-testület minden tagjának, a TÁVÜSZ Kft. dolgozóinak, irányomba tanúsított bizalmát, jó indulatát.

Kérem, évértékelő beszámolóm elfogadását, 2016-os év terveiben való támogatást.

Kelt: Sülysáp, 2017. március 13.

Kisné Kiss Anna


Élelmezésvezető

